Publication: Magyar Közlöny
Issue: MK-2001-155 (Year: 2001, Number: 155)
Era: 1990-2004
Section: nyújtott állami támogatások tilalma alóli mentességek egységes rendjéről szóló 163/2001. (IX. 14.) Korm. rendelet
Paragraph Index: 353

61. § Az Ámr. 113. §-ának (3) és (5) bekezdései helyébe a következő rendelkezések lépnek: „(3) A havi részletezettségű finanszírozási terveket az elkülönített állami pénzalapok pénzforgalmában tervezhető bevételeiről, kiadásairól és a hitel/betétállomány alakulásáról a pénzügyminiszter rendeletében meghatározott eljárási rend szerint, határidővel, tartalommal és formában kell elkészíteni és az ÁHH részére megküldeni. Az időarányostól eltérő bevételeket és kiadásokat meg kell indokolni.” „(5) Ha az elkülönített állami pénzalapok kezelői által elkészített finanszírozási tervek havi adatai és a tárgyhavi teljesítés adatai között 10%-nál nagyobb eltérés mutatkozik, az alapkezelő a pénzügyminiszter rendeletében előírtak szerint módosított finanszírozási tervet készít és nyújt be az ÁHH-hoz, melyet a pénzügyminiszter hagy jóvá.”

Source: https://magyarkozlony.hu/hivatalos-lapok/44067c6175549efdacfadd7576ac77578e2695a3/dokumentumok/a7c1c0340d5a7608294dac2fd465913ddb4fb34c/letoltes